વડાપ્રધાન નરેન્દ્રભાઈ મોદી આગામી દિવસોમાં યોજાનારી વિધાનસભાની ચૂંટણીને ધ્યાનમાં રાખી નવસારીમાં જાહેર સભાને સંબોધવાના છે. તેઓ સાંજના સમયે નવસારી લુન્સીકૂઈ મેદાનમાં પહોંચશે અને ભાજપના કાર્યકરોને ચૂંટણી માટે ઓક્સિજન પૂરો પાડશે. હાલ નવસારી જિલ્લાની જલાલપોર, ગણદેવી, નવસારી અને વાંસદાની બેઠકોમાં ભાજપ-કોંગ્રેસ વચ્ચે સીધો મુકાબલો છે. તેમાંય ગણદેવીમાં ત્રિપાંખીયો જંગ ખેલાશે. જેમાં માજી સાંસદ કાનજી પટેલના દીકરા સુનિલ પટેલે અપક્ષ ઉમેદવારી નોંધાવી છે.